Wrocław

**Wrocław** [ˈvrɔt​͡swaf] (, ) on kaupunki Sleesiassa Lounais-Puolassa, Oderjoen rannalla. Se on Ala-Sleesian voivodikunnan () pääkaupunki. Vuoden 2019 arvion mukaan kaupungin väkiluku oli 642&nbsp;296, mikä tekee siitä asukasluvultaan Puolan neljänneksi suurimman kaupungin.

## Nimi
Kaupungin nimestä käytetään kielestä riippuen useita eri versioita; englanniksi: Wroclaw, unkariksi: Boroszló, italiaksi: Breslavia, espanjaksi: Breslavia, latinaksi: Vratislavia tai Wratislavia, hepreaksi: ורוצלב (Vrotsláv), jiddišiksi: ברעסלוי / Brasloi, tšekiksi: Vratislav, slovakiaksi: Vratislav tai Vroclav, valkovenäjäksi: Уроцлаў (Urocłaŭ), kreikaksi: Βρότσλαβ (Vrotslav), venäjäksi: Вроцлав (Vrotslav); lisäksi Бреславль (Breslavl), Sleesian saksaksi: Brassel, serbiaksi: Вроцлав, tai Vroclav ja ukrainaksi: Вроцлав (Vrotslav). Myös muilla kielillä on omia nimiä Wrocławin kaupungille. 
Erityisesti saksalaisille ja puolalaisille nationalisteille kaupungista käytetty nimi on tärkeä asia.

## Historia
Wrocław nimenä mainitaan ensi kertaa vuodelta 1000 olevissa kronikoissa. Kaupunki on saanut nimensä Vratislaw/Wrocislaw-nimisen Böömin ruhtinaan mukaan (915–921). Kaupungista tuli Sleesian pääkaupunki 1138. Mongolit polttivat sen 1241. Wrocław kuului myös Hansaliittoon. Vuodesta 1335 Wrocław kuului Böömin kuningaskuntaan. Paikallisen hallitsijasuvun kuoltua Habsburg-suku peri kaupungin 1675. Itävallan perimyssodan jälkeen 1740-luvulla kaupunki liitettiin Preussiin, josta tuli Saksan keisarikunta 1871. Toisessa maailmansodassa puna-armeija piiritti kaupunkia kolme kuukautta, ennen kuin se antautui 6. toukokuuta 1945. 70 prosenttia kaupungista tuhoutui taisteluissa. Voittajavaltojen Potsdamin sopimus antoi kaupungin Puolalle. Saksalaisväestö - vuoden 1910 väestönlaskennassa 96&nbsp;% kaupungin asukkaista - siirrettiin länteen nykyisen Saksan alueelle, ja tilalle muutti puolalaisia muualta Puolasta ja Neuvostoliitolle luovutetuilta alueilta kuten Lvivistä.

## Nähtävyydet
Maailmanperintökohde Satavuotishalli (puol. Hala Stulecia, saks. Jahrhunderthalle) ja sen viereinen taidemuseo eli Neljän kupolin paviljonki sijaitsee Wroclawissa. Kaupungissa sijaitsee myös Racławicen panoraama -maalaus ja eläintarha.

## Liikenne
Wrocławin lentoasema sijaitsee noin 10 kilometriä kaupungin keskustasta länteen.

## Euroopan kulttuuripääkaupunki
Wrocław oli Espanjan baskialueen San Sebastiánin ohella toinen Euroopan kulttuuripääkaupunki vuonna 2016.

## Ilmasto
Wrocław on yksi Puolan lämpimimmistä kaupungeista. Heinäkuu on kuukausista lämpimin, jolloin keskilämpötila on 19,9&nbsp;°C ja tammikuu puolestaan kylmin keskilämpötilan ollessa -0,5&nbsp;°C. Vuodenajoista kesä on pisin, joka kestää 114 päivää. Lämpöennätys (+37.9&nbsp;°C) Wrocławissa mitattiin 31. elokuuta 1994 ja alin lämpötila 8. tammikuuta 1985 (-30.0&nbsp;°C). 

## Tunnettuja tieteilijöitä
Wrocławissa sijaitsee merkittävä yliopisto. Kaupungissa on syntynyt useita Nobel-palkinnon ansainneita. Alla on mainittu eräitä palkinnon saaneita sekä palkinnon myöntämisvuodet:

* Theodor Mommsen (1902)
* Phillip Lenard (1905)
* Eduard Buchner (1907)
* Paul Ehrlich (1908)
* Gerhart Hauptmann (1912)
* Fritz Haber (1918)
* Friedrich Bergius (1931)
* Otto Stern (1943)
* Max Born (1954)
* Reinhard Selten (1994)

## Merkittävimmät yritykset

*Whirlpool Polar
*Volvo Polska sp. z o.o., Wrocław
*WABCO Polska, Wrocław
*Siemens, Wrocław
*Nokia Networks Sp z o.o
*Hewlett Packard, Wrocław
*Google, Wrocław
*Grupa Lukas, Wrocław
*AB SA, Wrocław
*Polifarb Cieszyn-Wrocław SA, Wrocław
*KOGENERACJA S.A., Wrocław
*Impel SA, Wrocław
*Europejski Fundusz Leasingowy SA, Wrocław
*Telefonia Dialog SA, Wrocław
*Tieto, Wrocław
*Wrozamet SA, Wrocław
*American Restaurants sp. z o.o., Wrocław
*Hutmen SA, Wrocław
*Fortum Wrocław S.A., Wrocław
*SAP Polska
*Hologram Industries Polska
*Zender sp. z o.o., Wrocław
*Swiftway / Eureka Solutions sp. z o.o., Wrocław
*MSI (Micro Star International) Polska Sp. z o. o.
*Cargill Poland
*DeLaval Operations Poland Sp. z o. o.
*UPM Raflatac
*Kinnarps Poland Sp z.o.o

## Kuvia Wrocławista

kuva:Rynek Wroclaw Summer 2010.JPG|Vanhankaupungintori
kuva:Wrocław Breslau Rynek Northfront.JPG|Vanhankaupungintoria
kuva:Ratusz wroclaw.JPG|Raatihuone Vanhassakaupungissa
kuva:Wroclaw Zoo-HalaLudowa.jpg|Satavuotishalli (Hala Stulecia), etualalla Wrocławin eläintarhaa. 
kuva:Fountain_in_Hala_Ludowa.jpg|Valoshow Satavuotishallin edustalla.
kuva:Wrocław - Archikatedra św. Jana Chrzciciela (1).jpg|Johannes Kastajan katedraali (Wrocławin tuomiokirkko) Tumskin saarella.
kuva:598563 Wrocław zespól urbanistyczny Ostrowa Tumskiego 08 (cropped).JPG|Oderjoki kulkee kaupungin lävitse.
kuva:Muzeum Narodowe, Wrocław (cropped).jpg|Wrocławin kansallismuseon päärakennus.
kuva:2019-12-23 13-10-56 Wrocław.jpg|Wrocławin yliopiston päärakennus
kuva:Aula Leopoldina w gmachu głównym Uniwersytetu Wrocławskiego.jpg|Yliopiston Leopold-juhlasali
kuva:Wroclaw- Budynek Politechniki.jpg|Wrocławin tekninen yliopisto.
kuva:Jap Garden Wroclaw 3.JPG|Japanilainen puutarha eläintarhan viereessä.
kuva:Уроцлаўскія замалёўкі 38.jpg|Kauppahalli
kuva:RotundaPanoramyRaclawickiej.jpg|Racławicen panoraaman rakennus ulkoa
kuva:Уроцлаўскія замалёўкі 26.jpg|Pyhän Elisabetin unkarilainen kirkko
kuva:Wroclaw-marketsquare-fountain-008.JPG|Suihkulähde Vanhankaupungintorilla
kuva:PL - Wrocław - Teatr Lalek - Kroton 001.jpg|Nukketeatteri (Teatr Lalek)
kuva:Wroclaw_Glowny_-_budynek_dworca.jpg|Wrocławin päärautatieasema.
File:Wratislauia Breßlaw Breslau 17.Jh.jpg|Breslau
File:Galeria Magnolia - Wrocław 2024.jpg|Magnolia-ostoskeskus


## Lähteet

## Aiheesta muualla

* Wrocławin kaupungin kotisivu